Kirche zum heiligen Franz von Sales

mini|hochkant|Kiach'n vom West'n hea g'seh'n
mini|hochkant|Des Kiach'ninnare
De Kiach'n zum Hl. Franz von Sales is a remisch-katholische Kiach'n in da Per-Albin-Hansson-Siedlung Nord aum Holeyplåtz  1, im 10. Weana Beziak Favoritn. Se is 1962 bis 1963 baut wua'n und in heulich'n Franz von Sales g'weiht.

Friacha is de Pfoa von dene „Oblaten des Hl. Franz von Sales“ betreut wua'n. Seit 1. Septemba 2015 is' nimma a eigene Pfoa und seitdem g'heat's zua Pfoa Christus am Wienerberg (de wo vuahea Salvatorianerkiach'n zu de Hl. Aposteln g'hass'n håt), gemeinsaum mit da Kiach'n Salvator am Wienerfeld.

Glei daneb'n, eb'nfois aum Holeyplåtz, liegt de evangelisch-lutherische Thomaskiach'n, de 1977 baut wua'n is.Werner Schubert: Favoriten. Verlag Bezirksmuseum Favoriten, 1992; S. 147.schaug bei Thomaskirche

 Da Bau 
Glei bei da Planung von da Per-Albin-Hansson-Siedlung is a katholische und a evangelische Kiach'n vuag'seh'n g'wes'n. In de Joahr 1962−63 is de katholische Pfoakiach'n zum Hl. Franz von Sales baut wua'n. Es is a ziemli schmucklosa Betonbau auf an rechteckich'n Grundriss. Nua de Apsis is mit Blendziag'n vakleidet. Da Glock'ntua'msteht frei daneb'n und håt a Hech'n von 38 m. um Eingaung zua Kiach'n is a großes Betonrelief, des wås „Christus den Auferstandenen“ zagt.

Da Innanraum is a Saal mit Kapö'nnisch'n, da Chorraum liagt hecha. De höizane Dåchkonstrukteaun is frei zum seh'n. De Apsis und de Queawänd' san mit Vablendziagl'n g'schmückt. In da Apsis hängt a barock's Kreiz, des wås friacha in Sommerein bei Bruck aun da Leitha daham woa. A modean's Büidl vom Franz von Sales hängt aun ana Seit'nwaund. Südlich von da Kiach'n is des Pfoahaus aubaut.

 Literatua 
 Herbert Tschulk: Wiener Bezirkskulturführer Favoriten. Jugend & Volk, Wien 1985
 Dehio-Handbuch Wien. X. bis XIX. und XXI. bis XXIII. Bezirk. Anton Schroll, Wien 1996
 Werner Schubert: Favoriten. Verlag Beziaksmuseum Favoritn, 1992; S. 143-144.
 Christine Klusacek/Kurt Stimmer: Favoriten. Zwischen gestern und morgen, Mohl Verlag, Wien 2004, ISBN 3-901781-38-1; S. 155.

 im Netz 

 Pfarre Franz von Sales
 Kirchenführer der Pfarrkirche zum heiligen Franz von Sales

 Beleg 

Kategorie:Favoritn
Kategorie:Sakralbau in Österreich
Kategorie:Bauwerk in Wien
Kategorie:Artikel auf Wienerisch